openSUSE 10.3
Szoftver-licencszerződés Novell termékekhez

Kérdéses esetekben az angol nyelvű licencszerződés az irányadó.

ALAPOSAN OLVASSA EL EZT A SZERZŐDÉST. A SZOFTVER (VAGY ANNAK KOMPONENSEINEK)
TELEPÍTÉSÉVEL VAGY MÁS MÓDON TÖRTÉNŐ HASZNÁLATÁVAL ELFOGADJA EZEN SZERZŐDÉS
FELTÉTELEIT. AMENNYIBEN NEM FOGADJA EL EZEN FELTÉTELEKET,NE TÖLTSE LE, NE
TELEPÍTSE ÉS NE HASZNÁLJA A SZOFTVERT.

JOGOK ÉS LICENCEK

Ez a Novell szoftverlicenc-szerződés („Szerződés”) törvényes megállapodás Ön
(mint jogi vagy természetes személy) és a Novell, Inc. („Novell”) között a
jelen Szerződés címében azonosított szoftvertermékre, (amennyiben van) az
adathordozójára, illetve a hozzá tartozó dokumentációra (együttesen
"Szoftver") vonatkozóan.

Ez a szoftver egy moduláris operációs rendszer, amely számos komponensből
épül fel, amelyek esetlegesen más licencfeltételek alá esnek. A Szoftver
(disztribúció) összeállítása a Novell munkája. Annak ellenére, hogy a Novell
nem bírtokolja minden komponens tulajdonjogát, a disztribúció
összeállításával kapcsolatos jogokat a Novell tulajdonolja. A legtöbb
komponense nyílt forrású és többsége nem a Novell munkája vagy nem
tulajdonolja a Novell. Az egyes komponensekre vonatkozó licencjogokat külön
licencek és az abban foglaltak szabályozzák; a jelen Szerződés semmilyen
része nem korlátozhatják, csökkenthetik vagy befolyásolhatják egyéb módon
Önnek az ilyen licencfeltételekből származó jogait és kötelezettségeit,
illetve a licencszerződésnek az Önre vonatkozó egyéb szabályait; azonban ha
Szoftver bármely komponensét függetlenül terjeszti, el kell távolítania a
Novell márkajeleit és logóit minden egyes példányról.

Szabadon módosíthatja és korlátlan számban szabadon terjesztheti a Szoftver
az Ön Szervezetén belül. A Szoftver azon részét, amely "OSS" jelzéssel van
ellátva szabadon, korlátlan számban sokszorosíthatja és terjesztheti az Ön
Szervezetén kívül, amennyiben eltávolítja a Novell márkajeleit és logóit
minden egyes példányról. A "Szervezet" kifejezés egy jogi személyt jelent,
nem beleértve a leányvállalatokat és az olyan társult vállalkozásokat,
amelyek adózási vagy jogi személyiségi célokból léteznek. A magánszektorban
Szervezet például egy vállalat, egy szövetkezet, tröszt, nem beleértve
azokat a leányvállalatokat és társult vállalkozásokat, amelyeknek különböző
adószáma vagy cégjegyzékszáma van. A közszférában pedig Szervezet például
egy adott kormányzati testület vagy önkormányzati hivatal.

Bár egy adott komponens licencfeltételei engedélyezhetik a komponens
terjesztését, Ön nem jogosult a komponens terjesztése során a Novell
márkajeleinek és logóinak (pl. SUSE és SUSE LINUX) használatára, függetlenül
attól, hogy a komponens maga tartalmaz-e Novell-jelzéseket.

EGYÉB LICENCFELTÉTELEK ÉS KORLÁTOZÁSOK

A Szoftvert szerzői jogi törvények és egyezmények védik az Egyesült
Államokban ("U.S.") és más országokban, és a jelen Szerződés feltételei
vonatkoznak rá. Ön a Szoftver használati jogát (licencét) vásárolja meg, nem
magát a Szoftvert.

Lehetséges, hogy a Szoftver mellé más szoftverprogramokat ("Csatolt
programokat") is kap. A Csatolt programok licencjogait külön licencek és az
abban foglaltak szabályozzák; a jelen Szerződés semmilyen része nem
korlátozhatja, csökkentheti vagy befolyásolhatja egyéb módon Önnek az ilyen
licencfeltételekből származó jogait és kötelezettségeit, illetve a
licencszerződésnek az Önre vonatkozó egyéb szabályait.

A Novell minden olyan jogot fenntart, amelyet kifejezetten nem ruházott át
Önre. Ön: (1.) nem fordíthatja vissza a Szoftvert, és nem elemezheti annak
belső felépítését, csak az érvényes törvényi rendelkezésekben kifejezetten
engedélyezett módon és mértékben; (2.) nem adhatja tovább a jelen
Szerződésben foglalt Szoftvert vagy licencjogokat sem részben, sem egészben.

KARBANTARTÁS ÉS TÁMOGATÁS

A Novell nem kötelezhető arra, hogy karbantartást vagy támogatást nyújtson a
Szoftverhez.

TULAJDONJOGOK

Sem a Szoftver tulajdonjoga, sem a hozzá kapcsolódó jogcím nem száll át
Önre. A Szoftverrel kapcsolatos minden szellemi tulajdonjog és jogcím,
beleértve a Szoftver másolataira és adaptációira vonatkozó jogokat is, a
Novell és/vagy a licenceket forgalmazó vállalatok tulajdona. A licenc
megszerzésével csak a Szoftver használatára kapott engedélyt.


KORLÁTOZOTT GARANCIA

A Novell a vásárlás dátumától számított kilencven (90) napon keresztül
garantálja, hogy (1.) minden adathordozó, amelyen a Szoftvert szállítja,
mentes a fizikai hibáktól; és (2.) a Szoftver működése lényegében megfelel a
vele szállított dokumentációban ismertetettnek. Amennyiben visszajuttatja a
hibás elemeket a Novell cégnek, illetve ha a vásárlás dátumától számított
kilencven (90) napon belül jelenti a hibát a Novell cégnek, akkor a Novell
saját belátása szerint vagy kijavítja a nem megfelelő részt, vagy
visszafizeti a Szoftverért fizetett licencdíjakat. A Szoftver nem
rendeltetésszerű használata vagy nem engedélyezett módosítása érvényteleníti
a jelen garanciát. A KÖVETKEZŐ GARANCIA AZ EGYETLEN ÉS KIZÁRÓLAGOS
KÁRTÉRÍTÉSI LEHETŐSÉG, ÉS MINDEN MÁS KIFEJEZETT VAGY VÉLELMEZETT GARANCIA
HELYETT EZ ÉRVÉNYES. (A következő garancia nem vonatkozik az ingyenes
Szoftverekre. AZ ILYEN SZOFTVERT CSAK “JELENLEGI FORMÁJÁBAN”, BÁRMIFÉLE
GARANCIA NÉLKÜL KAPTA MEG.)

A SZOFTVER TERVEZÉSE, GYÁRTÁSA ÉS VÉLT FELHASZNÁLÁSI VAGY TERJESZTÉSI
TERÜLETE MIATT NEM HASZNÁLHATÓ OLYAN VESZÉLYES KÖRNYEZETBEN MŰKÖDŐ HÁLÓZATI
VEZÉRLŐEGYSÉGEKKEL, AMELYEKKEL SZEMBEN ELVÁRÁS A HIBÁTLAN MŰKÖDÉS ÉS A HIBA
ESETÉN IS BIZTONSÁGOS KEZELHETŐSÉG, MINT PÉLDÁUL NUKLEÁRIS LÉTESÍTMÉNYEK
ÜZEMELTETÉSÉBEN, LÉGIFORGALMI IRÁNYÍTÓ, TÁVKÖZLÉSI VAGY
VEZÉRLŐBERENDEZÉSEKBEN, KÖZVETLEN ÉLETMENTŐ BERENDEZÉSEKBEN,
FEGYVERRENDSZEREKBEN VAGY MÁS OLYAN ESZKÖZÖKBEN, AMELYEKNÉL A SZOFTVER
MEGHIBÁSODÁSA KÖZVETLENÜL HALÁLT, SZEMÉLYI SÉRÜLÉST, ILLETVE SÚLYOS FIZIKAI
VAGY KÖRNYEZETI KÁROKAT OKOZHAT.

A SZOFTVER CSAK BIZONYOS SZÁMÍTÓGÉPEKKEL ÉS OPERÁCIÓS RENDSZEREKKEL
KOMPATIBILIS. NEM KOMPATIBILIS RENDSZEREK ESETÉBEN NEM ÉRVÉNYES A
SZOFTVERHEZ NYÚJTOTT GARANCIA. A kompatibilitással kapcsolatos
felvilágosításért forduljon a Novell céghez vagy a viszonteladóhoz.

Nem Novell termékek. A Szoftvernek részei lehetnek, illetve vele együtt
csomagolva lehetnek a Novelltől független licencadótól származó
hardvereszközök vagy szoftverprogramok is. A NOVELL NEM VÁLLAL GARANCIÁT A
NEM A NOVELL ÁLTAL KÉSZÍTETT TERMÉKEKÉRT. AZ ILYEN TERMÉKEKET A NOVELL
„ADOTT ÁLLAPOTUKBAN” BOCSÁTJA AZ ÖN RENDELKEZÉSRE. MÁS CÉGEK TERMÉKEIRE AZOK
LICENCADÓJA VÁLLAL GARANCIÁT AZ ADOTT LICENCADÓ VONATKOZÓ GARANCIAFELTÉTELEI
ALAPJÁN.

AMENNYIBEN A TÖRVÉNY EZT NEM KORLÁTOZZA, A NOVELL ELHÁRÍT ÉS KIZÁR
MINDENNEMŰ HALLGATÓLAGOS GARANCIÁT, BELEÉRTVE AZ ELADHATÓSÁGRA, A JOGCÍMRE,
A JOGOK MEG NEM SÉRTÉSÉRE VAGY AZ ADOTT CÉLRA VALÓ ALKALMASSÁGRA VONATKOZÓ
GARANCIÁT. A NOVELL NEM VÁLLAL SEMMIFÉLE OLYAN GARANCIÁT, VALAMINT NEM TESZ
SEMMIFÉLE OLYAN ÁLLÍTÁST VAGY ÍGÉRETET, AMELYET A JELEN KORLÁTOZOTT GARANCIA
KIFEJEZETTEN NEM TARTALMAZ. A NOVELL NEM GARANTÁLJA, HOGY A SZOFTVER
KIELÉGÍTI AZ ÖN ÁLTAL TÁMASZTOTT KÖVETELMÉNYEKET, ÉS NEM GARANTÁLJA A
SZOFTVER ZAVARTALAN MŰKÖDÉSÉT SEM. Egyes jogrendszerek nem ismerik el a
garancia alóli mentességet és a garanciakorlátozásokat, így előfordulhat,
hogy a fenti korlátozások egyes részei nem vonatkoznak Önre. A jelen
korlátozott garancia bizonyos jogokkal ruházza fel Önt. Ezen kívül más,
országonként eltérő jogai is lehetnek.

A FELELŐSSÉG KORLÁTOZÁSA

(a) Járulékos veszteségek. SEM A NOVELL, SEM ANNAK LICENCADÓI,
LEÁNYVÁLLALATAI VAGY ALKALMAZOTTAI NEM VÁLLALNAK FELELŐSSÉGET SEMMILYEN
KÖRÜLMÉNYEK KÖZÖTT A SZOFTVER HASZNÁLATÁBÓL VAGY HASZNÁLHATATLANSÁGÁBÓL
EREDŐ KÜLÖNLEGES, VÉLETLEN, JÁRULÉKOS, KÖZVETETT, JOGSÉRTŐ, GAZDASÁGI VAGY
BÜNTETŐJOGI KÁRÉRT, BELEÉRTVE, DE EZEKRE NEM KORLÁTOZVA, AZ ELMARADT
NYERESÉGÉRT, ELVESZTETT ÜZLETI LEHETŐSÉGÉRT VAGY ADATÉRT, MÉG ABBAN AZ
ESETBEN SEM, HA FIGYELMEZTETTÉK A KÁR BEKÖVETKEZTÉNEK LEHETŐSÉGÉRE.

(b) Közvetlen károk. A NOVELL ÖSSZEVONT FELELŐSSÉGE KÖZVETLEN TÁRGYI VAGY SZEMÉLYI KÁROK ESETÉN (FÜGGETLENÜL ATTÓL, HOGY EGY ESEMÉNY VAGY ESEMÉNYEK SOROZATA TÖRTÉNT-E) SEMMILYEN ESETBEN NEM HALADHATJA MEG A KÁRRAL ÖSSZEFÜGGŐ SZOFTVERÉRT ÖN ÁLTAL KIFIZETETT VÉTELÁR 1,25-SZÖRÖSÉT [ILLETVE 50 AMERIKAI DOLLÁRT, HA INGYEN JUTOTT A SZOFTVERHEZ]. A fenti kivételek és korlátozások nem érvényesek halál vagy személyi sérülés esetén. Azokban az országokban, amelyek
jogilag nem engedik a felelősség teljes kizárását vagy korlátozását, a Novell az adott országban lehetséges legnagyobb mértékben korlátozza,  illetve elhárítja a felelősséget.

ÁLTALÁNOS FOGALMAK

Érvényességi időszak. A jelen Szerződés a Szoftver törvényes úton történt
beszerzésének napján lép hatályba, és érvényessége automatikusan megszűnik,
ha megszegi a rendelkezések bármelyikét. A Szerződés érvényességének
megszűnése után köteles a Szoftver eredeti és minden másolt példányát
megsemmisíteni vagy visszaszolgáltatni a Novell cégnek, továbbá köteles a
Szoftvert törölni számítógépeiről.

Teljesítményteszt. A jelen teljesítményvizsgálati korlátozás akkor
vonatkozik Önre, ha Ön szoftverfejlesztő, licencadó vagy ha Ön teszteli a
Szoftvert a szoftverfejlesztő vagy licencadó utasításai szerint vagy
nevében. A Novell indokolatlanul vissza nem tartható előzetes írásbeli
hozzájárulása nélkül Ön nem hozhatja nyilvánosságra vagy nem adhatja át
harmadik félnek a Szoftver bármely teljesítményvizsgálatának eredményeit. Ha
Ön olyan termékek licencadója, amelyek funkcionális hasonlóságot mutatnak a
Szoftverrel, vagy konkurálnak vele („Hasonló termékek”), illetve egy ilyen
licencadó nevében jár el, és Ön e korlátozást megszegve a Szoftverre
vonatkozó teljesítménytesztelési adatokat hoz nyilvánosságra vagy tesz
közzé, akkor, álljon bár ennek ellenkezője a Hasonló termék végfelhasználói
licencszerződésében, a Novellnek az egyéb, esetleg rendelkezésére álló
jogorvoslatok mellett jogában áll a Hasonló termékeken teljesítménytesztet
végezni, és ennek adatait közzétenni és nyilvánosságra hozni; Ön pedig
ezennel kijelenti, hogy jogosult e joggal felruházni a Novell vállalatot.

Átruházás. A jelen Szerződést tilos másokra átruházni a Novell előzetes
írásos engedélye nélkül.

Törvény és jogrend. A jelen Szerződésre nézve az Egyesült Államok Utah
államának törvényei az irányadók. A Szerződéssel kapcsolatos bármilyen jogi
lépés csak Utah állam megfelelő bíróságai előtt történhet. Amennyiben az Ön
állandó lakhelye az Európai Unió vagy az Európai Szabadkereskedelmi Társulás
egyik tagországában található, akkor a jelen Szerződésre nézve az adott
ország törvényei az irányadók, és bármilyen jogi lépés csak az adott ország
megfelelő bíróságai előtt történhet.

A Szerződés egységessége. A jelen Szerződés és (ha alkalmazható) a
Frissítési/Kiegészítő Szerződés tanúsítja az Ön és a Novell közötti teljes
megegyezést és megállapodást, és csak mindkét fél által aláírt írott
dokumentumban módosítható. EGYETLEN LICENCADÓ, FORGALMAZÓ, KERESKEDŐ,
VISZONTELADÓ, ÜGYNÖK, ELADÓ VAGY ALKALMAZOTT SEM JOGOSULT A JELEN SZERZŐDÉS
MÓDOSÍTÁSÁRA, NEM AJÁNLHAT VAGY NEM ÍGÉRHET OLYASMIT, AMI NINCS ÖSSZHANGBAN
A SZERZŐDÉSBEN FOGLALTAKKAL, ILLETVE KIEGÉSZÍTI AZOKAT.

Jogfeladás. Semmilyen, ebből a Szerződésből következő jog feladása nem
jogerős mindaddig, amíg nincs írásba foglalva, és az érintett fél jogosult
képviselője alá nem írja. Semmilyen múltbéli vagy jelenleg érvényben levő
jog szerződésszegésből vagy teljesítés elmulasztásából eredő feladása nem
minősül a jelen Szerződésből következő bármely jövőbeni jog feladásának.

Elkülöníthetőség. Amennyiben a jelen Szerződés valamely intézkedése
érvénytelen vagy érvényesíthetetlen, az adott intézkedés értelmezésével,
korlátozásával, módosításával vagy szükség esetén megfelelő mértékű
elkülönítésével ki kell küszöbölni annak érvénytelenségét vagy
érvényesíthetetlenségét a Szerződés egyéb rendelkezéseinek érvényben tartása
mellett.

Exportjóváhagyás. A Novell-termékeket közvetlenül vagy közvetve, bármilyen
módon (beleértve az elektronikus átvitelt is) exportáló vagy újraexportáló
személyek és jogi személyek teljes mértékben felelősek azért, hogy ezt az
USA exportadminisztrációs előírásainak (U.S. Export Administration
Regulations) és a fogadó ország törvényeinek megfelelően tegyék. A Novell
semmilyen felelősséget és kötelezettséget nem vállal fel azzal kapcsolatban,
ha Ön nem szerzi meg a szükséges exportálási engedélyeket. Az engedélyek
függenek az adott tétel műszaki jellemzőitől, a célállomástól, a
végfelhasználás céljától és a végfelhasználótól, illetve a végfelhasználó
egyéb tevékenységeitől. Kifejezetten, semmilyen Novell-termék nem
exportálható embargó vagy bármilyen más korlátozás hatálya alá eső országba.
Kérjük, forduljon a Bureau of Industry and Security weboldalához és más
forrásokhoz, mielőtt az USA-ból Novell-termékeket exportálna, és ismerje meg
a célország törvényeit az újraexport előtt. Ez a rendelkezés a jelen
Szerződés lejárta vagy korai megszűnése után is érvényben marad. További
információért a Novell-szoftver exportálásával kapcsolatban forduljon a
Novell-termékek exportálási mátrixához. Ennek egy másolata letölthető a
http://www.novell.com/info/exports/ címről, illetve kérhet egy másolatot a
helyi Novell-irodától is.

Az Egyesült Államok kormányának korlátozott jogai. Az Egyesült Államok
kormányának a használatra, a másolásra vagy a nyilvánosságra hozatalra
vonatkozó jogait a FAR § 52.227-14 (1987. június) III. változata (1987.
június), a FAR § 52.227-19 (1987. június) vagy a DFARS § 252.227-7013 (b)(3)
(1995. november) rendelkezései, illetve az ezeket felváltó későbbi
rendelkezések korlátozzák. A szállító/gyártó a Novell, Inc., címe: 1800
South Novell Place, Provo, Utah 84606.

Egyéb rendelkezések. Az ENSZ Bécsi Vételi Egyezményének (CISG) alkalmazása
kifejezetten ki van zárva.

(c)1993, 2000–2007 Novell, Inc. Minden jog fenntartva.

A Novell, az “N” logó és a SUSE LINUX a Novell bejegyzett védjegye, az
openSUSE és a SUSE logo (kaméleon) a Novell Inc. védjegye az Egyesült
Államokban és más országokban. A Linux a Linus Torvalds bejegyzett védjegye.
A többi védjegy a megfelelő tulajdonosok birtokában van.
