openSUSE 10.3
Licenčná zmluva na softvér spoločnosti Novell

POZORNE SI PREČÍTAJTE TÚTO ZMLUVU. INŠTALOVANÍM ALEBO INÝM
POUŽÍVANÍM TOHTO SOFTVÉRU (VRÁTANE JEHO KOMPONENTOV) SÚHLASÍTE 
S PODMIENKAMI TEJTO ZMLUVY. AK S TÝMITO PODMIENKAMI NESÚHLASÍTE,
NEPREBERAJTE, NEINŠTALUJTE ANI NEPOUŽÍVAJTE TENTO SOFTVÉR.

PRÁVA A LICENCIE

Táto licenčná zmluva na softvér spoločnosti Novell (ďalej len
„Zmluva“) je právnou zmluvou medzi vami (spoločnosťou alebo
jednotlivcom) a spoločnosťou Novell, Inc. (ďalej len „Novell“) a
týka sa softvérového produktu uvedeného v názve tejto zmluvy,
médií (ak sú jeho súčasťou) a sprievodných dokumentov (súhrnne
nazývaných „Softvér“).

Softvér je modulárny operačný systém skladajúci sa z niekoľkých
komponentov, na ktoré sa môžu vzťahovať osobitné licenčné
podmienky.  Softvér je kolektívnym dielom spoločnosti Novell.
Hoci spoločnosť Novell nevlastní autorské práva na všetky
komponenty Softvéru, vlastní autorské práva na kolektívne dielo,
teda Softvér.  Väčšina komponentov sú nezávisle vyvinuté balíky 
s otvoreným kódom (open source), ktoré nevyvinula ani nevlastní
spoločnosť Novell.  Vaše licenčné práva vzťahujúce sa na
jednotlivé komponenty s osobitnými licenčnými podmienkami sú
uvedené v príslušných podmienkach. Žiadna časť tejto Zmluvy
neobmedzuje ani iným spôsobom neovplyvňuje žiadne práva ani
záväzky, ktoré sa na vás vzťahujú na základe týchto licenčných
podmienok. V prípade, že distribuujete akýkoľvek komponent bez
Softvéru, musíte z každej kópie odstrániť všetky ochranné známky,
obchodné úpravy a logá spoločnosti Novell.

V rámci svojej organizácie môžete vytvárať a používať neobmedzený
počet kópií Softvéru.  Vo svojej organizácii môžete vytvárať a
distribuovať neobmedzený počet kópií Softvéru, ak sa v názve
produktu ktorejkoľvek verzie nachádzajú písmená „OSS“. Mimo
organizácie môžete vytvárať a distribuovať neobmedzený počet
kópií Softvéru v prípade, že z každej upravenej kópie odstránite
všetky ochranné známky, obchodné úpravy a logá spoločnosti
Novell. Termín „Organizácia“ zastupuje právnickú osobu bez
dcérskych spoločností alebo pobočiek, na ktoré sa vzťahujú
osobitné daňové predpisy alebo majú vlastnú právnu subjektivitu.
Príkladom Organizácie v súkromnom sektore môže byť spoločnosť,
združenie alebo syndikát bez akýchkoľvek dcérskych spoločností
alebo pobočiek organizácie s osobitným daňovým identifikačným
číslom (DIČ) alebo identifikačným číslom organizácie (IČO). Vo
verejnom sektore môže byť príkladom takejto Organizácie konkrétny
vládny orgán alebo miestna samospráva.

Hoci vás licenčné podmienky na niektorý komponent môžu oprávňovať
na distribúciu tohto komponentu, nesmiete pri takej distribúcii
používať žiadne známky spoločnosti Novell (napr. SUSE a SUSE
LINUX), a to bez ohľadu na to, či komponent známky spoločnosti
Novell obsahuje.

ĎALŠIE LICENČNÉ PODMIENKY A OBMEDZENIA

Softvér je chránený zákonmi o ochrane autorských práv a zmluvami
medzi Spojenými štátmi americkými (ďalej len „USA“) a ďalšími
krajinami a podlieha podmienkam tejto Zmluvy. Na Softvér iba
získavate licenciu, nie je vám predaný.

Softvér môže obsahovať ďalšie softvérové programy (ďalej len
„Pridružené programy“). Vaše licenčné práva s ohľadom na
Pridružené programy riadiace sa osobitnými licenčnými podmienkami
sú definované príslušnými podmienkami. Žiadne ustanovenia tejto
Zmluvy neobmedzujú ani inak neovplyvňujú práva, povinnosti a
podmienky, ktoré sa na vás vzťahujú a ktorým podliehate,
vyplývajúce z takýchto licenčných podmienok.

Spoločnosť Novell si vyhradzuje všetky práva, ktoré vám neboli
výlučne priznané. Nesmiete: (1) spätne dekódovať, dekompilovať
ani rozkladať Softvér okrem prípadov, kedy je to výslovne
povolené príslušným zákonom alebo licenčnými podmienkami
vzťahujúcimi sa na príslušný komponent Softvéru, (2) prevádzať na
inú osobu Softvér ani licenčné práva vyplývajúce z tejto Zmluvy,
a to čiastočne ani v celku.

ÚDRŽBA A PODPORA

Spoločnosť Novell sa nezaväzuje pre Softvér poskytovať údržbu ani
podporu.

VLASTNÍCKE PRÁVA

Neprenáša sa na vás žiadne oprávnenie na Softvér ani jeho
vlastníctvo. Spoločnosť Novell alebo jej poskytovatelia licencií
vlastnia a ponechávajú si všetky nároky a práva týkajúce sa
duševného vlastníctva na Softvér vrátane akýchkoľvek úprav alebo
kópií. Získavate iba licenciu na používanie Softvéru.

OBMEDZENÁ ZÁRUKA

Počas deväťdesiatich (90) dní odo dňa zakúpenia sa spoločnosť
Novell zaručuje, že (1) akékoľvek médium, na ktorom je Softvér
dodaný, neobsahuje fyzické chyby a že (2) Softvér sa v podstatných
rysoch bude zhodovať so sprievodnou dokumentáciou. Ak do 90 dní 
odo dňa zakúpenia vrátite chybné médiá alebo oznámite nesúlad 
s dokumentáciou, spoločnosť Novell, výhradne na základe
vlastného uváženia, buď vyrieši nesúlad s dokumentáciou, alebo
vráti licenčné poplatky zaplatené za Softvér. Akékoľvek nesprávne
použitie alebo neoprávnená modifikácia Softvéru má za následok
neplatnosť tejto záruky. VYŠŠIE UVEDENÁ ZÁRUKA PREDSTAVUJE JEDINÝ
A VÝHRADNÝ PRÁVNY PROSTRIEDOK A NAHRÁDZA VŠETKY OSTATNÉ ZÁRUKY,
ČI UŽ VÝSLOVNÉ ALEBO IMPLICITNÉ. (Vyššie uvedená záruka sa
nevzťahuje na Softvér poskytovaný zadarmo. TAKÝTO SOFTVÉR SA
POSKYTUJE „TAK, AKO JE“, BEZ AKEJKOĽVEK ZÁRUKY AKÉHOKOĽVEK
DRUHU.)
 
SOFTVÉR NIE JE NAVRHNUTÝ, VYROBENÝ ANI URČENÝ NA POUŽITIE ALEBO
DISTRIBÚCIU S ONLINE OVLÁDACÍMI ZARIADENIAMI V NEBEZPEČNOM
PROSTREDÍ, KDE SA VYŽADUJE BEZCHYBNÝ VÝKON, AKÝMI SÚ PREVÁDZKA
NUKLEÁRNYCH ZARIADENÍ, LETECKÁ NAVIGÁCIA, KOMUNIKÁCIA ALEBO
OVLÁDACIE SYSTÉMY, ZARIADENIA NA PRIAMU PODPORU ŽIVOTNÝCH FUNKCIÍ
A ZBRAŇOVÉ SYSTÉMY, ANI NA INÉ POUŽITIE, PRI KTOROM BY ZLYHANIE
SOFTVÉRU MOHLO PRIAMO VIESŤ K SMRTI, PORANENIU ALEBO VÁŽNYM
FYZICKÝM ŠKODÁM ALEBO ŠKODÁM NA ŽIVOTNOM PROSTREDÍ.

SOFTVÉR JE KOMPATIBILNÝ IBA S URČITÝMI POČÍTAČMI A OPERAČNÝMI
SYSTÉMAMI. NA POUŽÍVANIE SOFTVÉRU S NEKOMPATIBILNÝMI SYSTÉMAMI SA
NEVZŤAHUJE ZÁRUKA. Ak sa chcete informovať o kompatibilite,
obráťte sa telefonicky na spoločnosť Novell alebo svojho
predajcu.

Produkty iných výrobcov. Softvér môže obsahovať alebo sa môže
dodávať spolu s hardvérom alebo iným softvérom, na ktorý sa
poskytuje licencia alebo ktorý sa predáva od iného poskytovateľa
licencie než od spoločnosti Novell. SPOLOČNOSŤ NOVELL NERUČÍ ZA
PRODUKTY INÝCH VÝROBCOV. AKÝKOĽVEK TAKÝTO PRODUKT SA POSKYTUJE
„TAK, AKO JE“. AKÝKOĽVEK ZÁRUČNÝ SERVIS ZABEZPEČUJE POSKYTOVATEĽ
LICENCIE NA PRODUKT V SÚLADE S PRÍSLUŠNOU ZÁRUKOU PRÍSLUŠNÉHO
POSKYTOVATEĽA.

AK NIE JE ZÁKONOM STANOVENÉ INAK, SPOLOČNOSŤ NOVELL SA ZRIEKA A
VYLUČUJE AKÉKOĽVEK IMPLIKOVANÉ ZÁRUKY VRÁTANE ZÁRUK TÝKAJÚCICH SA
OBCHODOVATEĽNOSTI, PRÁVNEHO TITULU, NEDODRŽANIA ZMLUVY ALEBO
VHODNOSTI NA DANÝ ÚČEL. SPOLOČNOSŤ NOVELL NEPREBERÁ ŽIADNU
ZÁRUKU, ZASTUPOVANIE ANI ZÁVÄZOK, KTORÝ NIE JE VÝSLOVNE UVEDENÝ
V TEJTO OBMEDZENEJ ZÁRUKE. SPOLOČNOSŤ NOVELL NEZARUČUJE, ŽE TENTO
SOFTVÉR SPLNÍ VAŠE POŽIADAVKY ANI ŽE PREVÁDZKA SOFTVÉRU BUDE
NEPRERUŠENÁ. Právne poriadky niektorých krajín nepovoľujú určité
zrieknutia sa a obmedzenia záruk, a preto sa niektoré časti
vyššie uvedených obmedzení na vás nemusia vzťahovať. Táto
obmedzená záruka vám priznáva špecifické práva. Okrem nich môžete
mať aj iné práva, ktoré sa v rôznych štátoch líšia.

OBMEDZENIE ZODPOVEDNOSTI

(a) Následné straty. SPOLOČNOSŤ NOVELL ANI ŽIADNY Z JEJ
POSKYTOVATEĽOV LICENCIÍ, DCÉRSKYCH SPOLOČNOSTÍ ALEBO ZAMESTNANCOV
NEBUDÚ V ŽIADNOM PRÍPADE ZODPOVEDNÍ ZA AKÚKOĽVEK ZVLÁŠTNU,
NÁHODNÚ, NÁSLEDNÚ, NEPRIAMU, ÚMYSELNÚ, EKONOMICKÚ ALEBO TRESTNÚ
ŠKODU SPÔSOBENÚ POUŽÍVANÍM ALEBO NEMOŽNOSŤOU POUŽÍVAŤ TENTO
SOFTVÉR VRÁTANE, ALE NIE VÝHRADNE, STRATY ZISKU, ŠKODY PRI
OBCHODOVANÍ ALEBO STRATY ÚDAJOV, A TO AJ V PRÍPADE, AK BOLI NA
TÚTO MOŽNOSŤ VZNIKU ŠKÔD UPOZORNENÍ.

(b) Priame škody. SÚHRNNÁ ZODPOVEDNOSŤ SPOLOČNOSTI NOVELL ZA
PRIAME ŠKODY NA MAJETKU ALEBO VO VZŤAHU K OSOBE (BUĎ V JEDNOM
PRÍPADE, ALEBO V SÉRII PRÍPADOV) V ŽIADNOM PRÍPADE NEPRESIAHNE
1,25 NÁSOBOK SUMY ZAPLATENEJ ZA SOFTVÉR, KTORÉHO SA TÁTO
POŽIADAVKA TÝKA. (ALEBO 50 USD, AK STE SOFTVÉR ZÍSKALI ZADARMO). 
Vyššie spomenuté vylúčenia a obmedzenia sa nevzťahujú na nároky
týkajúce sa smrti alebo poranenia osôb. V právnych poriadkoch, 
v ktorých nie sú povolené vylúčenia a obmedzenia nárokov na náhradu
škody, bude zodpovednosť spoločnosti Novell obmedzená alebo
vylúčená až do maximálnej miery povolenej v rámci týchto právnych
poriadkov.

VŠEOBECNÉ PODMIENKY

Lehota.  Táto Zmluva vstupuje do platnosti dňom, kedy legálne
nadobudnete Softvér, a automaticky končí porušením ktoréhokoľvek
jej ustanovenia. Po skončení platnosti tejto Zmluvy musíte zničiť
originál a všetky kópie Softvéru alebo ich vrátiť spoločnosti
Novell a odstrániť Softvér zo všetkých svojich systémov.

Testy výkonnosti.  Obmedzenia týkajúce sa testov výkonnosti sa na
vás vzťahujú v prípade, že ste predajca softvéru alebo ak
uskutočňujete testovanie Softvéru podľa pokynov alebo v mene
predajcu softvéru.  Bez predchádzajúceho písomného súhlasu
spoločnosti Novell, ktorý spoločnosť bezdôvodne neodmieta,
nesmiete zverejňovať ani poskytovať tretej strane výsledky
akéhokoľvek testu výkonnosti Softvéru. Ak ste predajca produktov,
ktoré fungujú na podobnom princípe alebo sú konkurentom Softvéru
(ďalej len „Podobné produkty“), alebo ak pôsobíte v mene predajcu
a zverejníte alebo poskytnete testy výkonnosti Softvéru v rozpore
s týmto obmedzením, potom aj napriek akémukoľvek rozporu s licenčnou
zmluvou pre koncového používateľa Podobného produktu a okrem 
ďalších náhrad, ktoré si spoločnosť Novell môže uplatňovať,
spoločnosť Novell bude mať právo vykonať testy výkonnosti
Podobných produktov, zverejniť a poskytnúť tieto informácie o
testovaní a vy týmto prehlasujete, že máte oprávnenie takéto
právo spoločnosti Novell poskytnúť.

Prenos.  Túto Zmluvu nesmiete preniesť ani postúpiť na inú osobu
bez predchádzajúceho písomného súhlasu spoločnosti Novell.

Zákon a právny poriadok.  Táto Zmluva sa riadi zákonmi štátu Utah
v USA. Akýkoľvek právny úkon týkajúci sa tejto Zmluvy môžu riešiť
iba súdy s príslušnou jurisdikciou štátu Utah. Ak je však krajina
vášho trvalého pobytu členom Európskej únie alebo Európskeho
združenia voľného obchodu, riadi sa táto Zmluva zákonmi tejto
krajiny a akýkoľvek právny úkon môžu riešiť iba súdy s príslušnou
jurisdikciou tejto krajiny.

Úplnosť Zmluvy.  Táto Zmluva a rozširujúce alebo dodatkové zmluvy
(ak existujú) znamenajú, že došlo k plnému porozumeniu a dohode
medzi vami a spoločnosťou Novell a môžu byť doplnené iba písomne
a podpísané obidvoma stranami. ŽIADNY POSKYTOVATEĽ LICENCIE,
DISTRIBÚTOR, PREDAJCA, MALOOBCHODNÍK, OBCHODNÝ ZÁSTUPCA ANI
ZAMESTNANEC NIE JE OPRÁVNENÝ MENIŤ TÚTO ZMLUVU ANI VYDÁVAŤ
AKÉKOĽVEK VYHLÁSENIA ALEBO ZÁRUKY, KTORÉ SA ODLIŠUJÚ OD PODMIENOK
TEJTO ZMLUVY ALEBO ICH DOPĹŇAJÚ.

Vzdanie sa práv.  Akékoľvek vzdanie sa práv obsiahnutých v tejto
Zmluve je platné iba písomnou formou s podpisom splnomocneného
zástupcu zmluvnej strany. Vzdanie sa akéhokoľvek práva v minulosti
alebo prítomnosti, ktoré je dôsledkom porušenia alebo nedodržania 
Zmluvy, sa nebude považovať za vzdanie sa akýchkoľvek budúcich 
práv vyplývajúcich z tejto Zmluvy.

Neplatnosť časti Zmluvy.  Ak je akékoľvek ustanovenie tejto
Zmluvy neplatné alebo právne neúčinné, bude analyzované,
obmedzené, zmenené alebo v prípade potreby v potrebnom rozsahu
zrušené, aby sa odstránila jeho neplatnosť alebo právna
neúčinnosť. Ostatné ustanovenia tejto Zmluvy ostanú nezmenené.

Dodržanie vývozných noriem.  Všetky osoby alebo spoločnosti,
ktoré vyvážajú alebo opätovne vyvážajú produkty spoločnosti
Novell priamo alebo nepriamo pomocou akýchkoľvek prostriedkov
vrátane elektronického prenosu, nesú plnú zodpovednosť za
vykonávanie týchto činností v súlade s vývoznými zákonmi USA a
hosťujúcich krajín.  Spoločnosť Novell nepreberá žiadnu
zodpovednosť za neúspech pri získaní akéhokoľvek potrebného
vývozného povolenia.  Udelenie povolení závisí od technických
charakteristík príslušnej položky, cieľa určenia, konečného
použitia, koncového používateľa a tiež ďalších jeho aktivít.
Špecificky sa stanovuje, že žiadny produkt spoločnosti Novell sa
nesmie vyvážať do krajín, na ktoré je uvalené embargo, ani do
krajín či pre koncových používateľov s inými obmedzeniami.  Pred
vývozom produktov spoločnosti Novell z USA navštívte webovú
stránku a ďalšie informačné zdroje Úradu priemyslu a bezpečnosti
a pred opätovným vývozom sa oboznámte so zákonmi platnými 
v cieľových krajinách. Toto ustanovenie zostáva v platnosti aj 
po uplynutí alebo predčasnom skončení platnosti tejto Zmluvy. 
Ďalšie informácie o vývoze Softvéru spoločnosti Novell nájdete v
pravidlách pre vývoz platných pre produkty spoločnosti Novell. 
Kópiu pravidiel si môžete prevziať zo stránky
http://www.novell.com/info/exports/ alebo vám ju poskytnú 
v miestnej pobočke spoločnosti Novell.

Práva vyhradené vláde USA.  Používanie, rozmnožovanie alebo
poskytovanie informácií vládou USA podlieha obmedzeniam uvedeným
v zákonoch FAR 52.227-14 (jún 1987) Obmena III (jún 1987), FAR
52.227-19 (jún 1987) alebo DFARS 252.227-7013 (b)(3) (november
1995), prípadne v príslušných následných klauzulách. Dodávateľom
(výrobcom) je spoločnosť Novell, Inc., 1800 South Novell Place,
Provo, Utah 84606.

Iné.  Uplatňovanie Dohovoru Organizácie Spojených národov o
zmluvách o medzinárodnej kúpe tovaru je výslovne vylúčené.

©1993, 2000–2007 Novell, Inc. Všetky práva vyhradené.

Novell, logo „N“, openSUSE, logo openSUSE a SUSE LINUX sú
registrované ochranné známky spoločnosti Novell, Inc. v Spojených
štátoch amerických a iných krajinách. Linux je registrovaná
ochranná známka Linusa Torvaldsa. Ochranné známky tretích strán
sú majetkom ich príslušných vlastníkov.
